অর্থমন্ত্রণালয়ের প্রতিবেদন অনুযায়ী, প্রতিরক্ষা মন্ত্রণালয়ের মোট জনবল দুই লাখ তিন হাজার ৩১ জন, যা মোট জনবলের নয় দশমিক ৬৬ শতাংশ। তার মধ্যে প্রথম শ্রেণির কর্মকর্তা দশ হাজার ৩৩ জন। এ মন্ত্রণালয়ে সেনাবাহিনী, নৌবাহিনী ও বিমানবাহিনীর কর্মরত তৃতীয় শ্রেণির জনবল এক লাখ ৬২ হাজার ৬৫৩ জন, যারা চাকরিতে প্রবেশের পর অধিকাংশই দীর্ঘদিন একই পদে কর্মরত থাকেন। আবার অনেককেই চাকরি জীবনে একই পদে কর্মরত থাকতে হয়। এছাড়া দ্বিতীয় শ্রেণির নয় হাজার ৪৪৭ জনেরও পদোন্নতির সুযোগ কম। চতুর্থ শ্রেণির ২১ হাজার ১৯৮ জনের কোনো পদোন্নতি নেই। সিলেকশন গ্রেড ও টাইম স্কেল বাতিল হলে এই মন্ত্রণালয়ের ৯৫ শতাংশ জনবল আর্থিকভাবে ক্ষতিগ্রস্ত হবেন।